ભાજપના ઉદારતાવાદી ચહેરો તરીકે જોવાતા કવિહૃદયી વાજપેયી 1996માં પહેલી વખત વડાપ્રધાન બન્યા હતા. ભાજપના જમણેરી પાંખના રાજકારણ અંગે આશંકા ધરાવતાં ગઠબંધનના પક્ષોની આગેવાની ધરાવતી સરકાર તેમણે ચલાવી હતી. તેમની સરકાર 13 દિવસ ચાલી હતી અને અવિશ્વાસના મત ગુમાવતા સરકાર પડી હતી. તેમણે ૧૯૯૮માં વડાપ્રધાન તરીકે બીજી વખત દેશનું સુકાન સંભાળ્યું હતું. નેશનલ ડેમોક્રેટિક એલાયન્સ સત્તા પર આવ્યું, પરંતુ આ સરકાર માત્ર 13 મહિના ચાલી હતી.